افغانستان میں اقوامِ متحدہ نے طبی عملے کو تنخواہیں دینا شروع کر دیں
پچھلے چند ہفتوں کے دوران اقوام متحدہ کے ترقیاتی ادارے (UNDP) نے گلوبل  فنڈ کے ساتھ خاموشی سے ایک معاہدہ کیا اور افغانستان کے طبی عملے کے لیے ڈیڑھ کروڑ ڈالر کی رقم مہیا کر دی۔ کئی مہینوں سے انہیں تنخواہ نہیں ملی تھی اور اسپتالوں کو مزید چلانا تقریباً ناممکن ہو گیا تھا۔ 
ویب ڈیسک — طالبان نے جب وسط اگست میں افغانستان کا کنٹرول سنبھالا تھا اس وقت ملک کے وسطی شہر میدان شار کے سب سے بڑے اسپتال کے اکثر اسٹاف کو مہینوں سے تنخواہ نہیں ملی تھی۔ ادویات سمیت ضروری سامان کی قلت بڑھتی جا رہی تھی ۔ ہر قسم کی عالمی امداد رک گئی تھی۔ حالات بد سے بد تر ہوتے جا رہے تھے۔ اور اسی دوران ایک مڈ وائف نے 'یو این نیوز' کو بتایا کہ امداد تقسیم ہونا شروع ہو گئی ہے اور یہ کہ اقوام متحدہ کے ایک پس پردہ معاہدے نے امید کی کرن روشن کر دی ہے۔ اس خاتون نے بتایا کہ ہم اب مریضوں کی زندگی بچا سکتے ہیں اور اسپتال آنے والی پانچ سو خواتین اور بچوں کو طبی امداد فراہم کر سکتے ہیں۔ یہ مڈ وائف  ہزار طبی عملے میں سے ایک ہیں جو ملک کے 31 صوبوں کے تقریباً دو ہزار دو سو صحت کے مراکز میں کام کرتا ہے۔ اس اسکیم کے شروع ہوتے ہی انہیں تنخواہیں ملنے لگیں اور صحت کے مراکز میں ضروری سامان بھی فراہم کیا جانے لگا۔ 'یو این نیوز' کو افغانستان میں مقیم  کی نائب ریزیڈینٹ نمائندہ سورایو بزورو کووا نے بتایا کہ ان کے ادارے نے افغانستان کے صحت کے نظام کو مکمل تباہی سے بچانے کے لئے زبردست کام کیا ہے۔ انہوں نے کہا کہ ''ہر چند اس سے سارے مسائل تو حل نہیں ہوں گے، تاہم ہم نے افغان عوام کے دلوں میں امید کی شمع ضرور روشن کر دی ہے اور یہ باور کرایا کہ انہیں فراموش نہیں کیا گیا ہے''۔ کے مطابق اس مالی امداد سے قبل صحت کے مراکز بمشکل 20 فی صد کام کر رہے تھے۔ بزورو کووا نے اس بارے یہ بھی بتایا کہ 16 سول سوسائٹی کے اداروں پر مشتمل ایک گروپ کی مدد سے ان ہیلتھ کیئر ورکرز کی نشاندہی کی گئی ہے جنہیں تنخواہ دی گئی۔ یہ گروپ عالمی بینک کے پراجیکٹ کے لیے کام کرتا ہے اور اس کا نام ہی 'صحت مندی' ہے۔ بقول ان کے، ''90 فی صد سے زیادہ طبی عملے کی تنخواہیں براہ راست ان کے بینک اکاؤنٹ میں بھیجی جا رہی ہیں۔ دور دراز علاقوں کے جن ملازمین کے بینک اکاؤنٹ نہیں ہیں انہیں نقد ادائیگی کی جارہی ہے۔ ابھی تقریباً 25 ہزار طبی عملے کو تنخواہ نہیں ملی ہے، مگر جمعرات تک ان کو بھی تنخواہ مل جائے گی''۔ بزورو کووا نے 'یو این نیوز' کو بتایا کہ ان کی ایجنسی عالمی ادارہ صحت اور یو این چلڈرن فنڈ () کے ساتھ قریبی رابطے میں رہتی ہے۔ طبی عملے میں شامل نرسوں، ویکسینیٹرز، انتظامی اور ٹیکنیکل سٹاف کی اوسطاً تنخواہ ڈیڑھ سو ڈالر ماہانہ ہے جب کہ ڈاکٹروں کی تنخواہ سات سو ڈالر کے قریب بنتی ہے۔ اس وقت سرکاری محکموں میں کام کرنے والے تقریباً آٹھ لاکھ افراد کو مہینوں سے کوئی تنخواہ نہیں ملی۔ یہ پراجیکٹ ان لوگوں کی تنخواہ واگزار کرانے کے لیے بھی کوشاں ہے۔ طالبان کے کنٹرول سنبھالنے کے بعد غیر ملکی امداد کے اچانک بند ہو جانے سے پورا ملک خطرے میں پڑ گیا ہے۔ بین الاقوامی ادارے اور چند ممالک جو امداد دے رہے ہیں، وہ طالبان کے ساتھ کام کرنے سے بدستور گریزاں ہیں۔ اکتوبر میں اقوام متحدہ کے سیکرٹری جنرل نے عالمی برادری سے کہا تھا کہ وہ اس ملک کی معشیت کی نبض چلانے کے لیے راستے تلاش کریں۔ گوئیٹرس کا خیال ہے کہ بین الاقوامی قوانین کو توڑے اور اصولوں سے سمجھوتہ کیے بغیر بھی کچھ نہ کچھ کیا جا سکتا ہے۔ ان کا کہنا تھا کہ ہمیں ایسے حالات پیدا کرنے کے لیے کچھ کرنا ہو گا جن سے افغان آبادی کے لیے خدمات انجام دینے والے سرکاری ملازمین اپنا کام جاری رکھ سکیں۔ اسی تناظر میں اب اقوام متحدہ کے ادارے  نے یہ ممکن بنایا ہے کہ عارضی طور پر سہی، مگر کچھ بہتری کی جانب بڑھنے کا عمل شروع ہوا ہے۔ بزورو کووا کے بقول، ''ہم ان حکام سے رجوع نہیں کر رہے ہیں جنہیں اب تک بین الاقوامی برادری نے تسلیم نہیں کیا۔ اسی لیے ہم ڈاکٹروں اور نرسوں سمیت طبی عملے کو براہ راست تنخواہیں دے رہے ہیں''۔ ]